Vark val 67-jarige op kleinhoewe aan | Maroela Media
Vark val 67-jarige op kleinhoewe aan
'n 67-jarige man is Dinsdagoggend ernstig beseer toe 'n varkbeer hom op 'n kleinhoewe naby Magaliesburg, in die weste van Gauteng, aangeval het.
Athlenda Mathe, woordvoerder van Netcare 911, het aan Maroela Media gesê die voorval het omstreeks 08:30 op 'n kleinhoewe naby die R24 gebeur.
"Die vark behoort na bewering aan die man, wat gebyt is, se buurman. Die vark het glo losgekom en die man is aangeval en erg gebyt toe hy probeer het om die vark terug in sy hok te kry," het Mathe gesê.
Sy het gesê die man is verskeie kere regoor sy lyf gebyt.
Die man is op die toneel gestabiliseer en in 'n ernstige toestand na 'n hospitaal in Krugersdorp geneem vir verdere behandeling.
Gauteng Magaliesburg Netcare 911 varke
Man op plaas oorval, doodgeslaan
die vark,om so ou man
aanteval.Hys more oggend se ontbyt
Ja die goed is gevaarlik en glad nie troetel diere soos voorgestel word nie. My skoonpa nou die dag amper sy crown jewels verloor deur sy troetel potbellie. Laat die diere met rus. Jammer my Oom ek weet hoe gevaarlik daai goed is.